Izisebenzi zeZIMSEC Zifuna Ukuhlawulwa Imali Eyazithenjiswayo
Isikhulumeli sezisebenzi zeZIMSEC sithi izisebenzi zifuna ukubhadalwa inkulungwane ezingamakhulu amathathu zama dollar-US$300 000
HARARE — Izisebenzi zohlangothi lwemihloliso olwe ZIMSEC zithi zifuna ukubhadalwa imali yama allowance yokubhadalela indleko yezindlu esilesikhathi eside ingabhadalwa kusenzakala ngesikhathi ilizwe liphakathi kokuloba imihloliso. Isikhulumeli sezisebenzi zeZIMSEC kuloludaba umnumzana Mathius Guchutu uthi izisebenzi zifuna ukubhadalwa imali efika kunkulungwane ezingamakhulu amathathu ama dollar eMelika-US$300 000 eyavunyelanwa lomqatshi ngomnyaka ka 2011 kusivumelwano seCcollective Bargaining elokhe ingakabhadalwa kungenani lemizamo yezisebenzi yokuthi ibhadalwe okokuthi okwamanje sebelubhekisa kumphathintambo wezemali umnumzana Patrick Chinamasa: Uthi bazama ukulandela indlela zonke okugoqela lokuya emithethwandaba ukuze bethole izinqumo ezisekela amalungelo abo kodwa imali ingatholakali . Incwadi yamagcwetha alezizisebenzi awe Nyamushaya, Kasuso and Rubaya esilayo ikhomba obala ukuba izisebenzi zavumelana le ZIMSEC ukuba zibhadalwe imali efika kunkulungwane ezedlula amakhulu amane- $420 000 yokuphathisa kumitelo yezindlu kodwa IZIMSEC yenelisa ukubhadala inkulunwane ezilikhulu-$120 000 kuphela isithi ailayo imali ngoba imelele ukubhadalwa isikwelede sayo se zigidi ezintathu zamadola $3 million nguhulumende ukuze yenelise ukuzibhadala. UGuchutu uthi lokhu kwenziwa ngemva kokuba izisebenzi zethusele ukukhalala umsebenzi ethi okwamanje lumumo ulakho ukubangela umonakalo: Umnumzana Admire Zaya wenhlanganiso ye Zion esebenzelana labatsha uthi izenzo ezinje yizo eziphazamisa inqubela phambili yabatsha njalo kungaphazamisa isisindo lomumo wemfundo lemihloliso yeZIMSEC. Imizamo yokukhuthaza uhulumende ukuba ebhadale isikwelede sakhe ku ZIMSEC idibana lobunzima uhulumende ethi kalayo imali. UZaya uthi alikho iqiniso kuloludaba ngoba uhulumende elakho ukuithola nxa ezinikele: Selokhe babhalela iZIMSEC incwadi bainikezwa zimhlaka ka 11 Mpandula lonyaka likhansili lokhe ingakaphenduli ikhomba inyathelo engaphathisa ngalo kuloludaba. IZIMSEC yi kansili enkulu ephethe ezemihloliso eZimbabwe njalo inkulungwane le nkulungwane zezifundi ezigabeni zika grade 7, Ordinary level le Advanced level ziphakathi kwemihloliso eqakathekileyo elizweni sikhulumanje.